Deg tezrewt-agi i nexdem, newwi-d asentel ɣef tesleḍt n yiwudam deg wungal aqbayli i yura umaru Ɛmer Mezdad « Tettḍilli-d, ur d-tkeččem ». Deg-s kraḍ n yixfawen, amezwaru yella-d ɣef wungal aqbayli, deg-s newwi-d awal ɣef tsekla taqbaylit amek d-tebda d wamek tennerna seg timawit armi d tira, syin ad nehder-d ɣef tewsit n wungal nefka-d akk tibadutin i as-ittunefken, d tulmisin-ines, daɣen newwi-d awal ɣef umaru n wungal d wayen akk yura. Deg yixef wis sin, yella-d d tiẓri n yiwudam, deg-s nefka-d tibadutin yemgaraden i as-ittunefken sɣur yimusnawen imi yal yiwen amek t-yettwali, syin nehder-d ɣef tesazmult n yiwudami yexdem Phillipe Hamon, deg-s amek ara nesleḍ iwudam ama deg uswir n yiman, neɣ n tigawt, ama deg uswir n wazal.